21 જૂન યોગા દિવસ તરીકે ઉજવણી કરવામાં આવે છે. સમગ્ર દુનિયામાં યોગ પ્રેમી લોકો હાલ નિયમિત પ્રેકટિસ કરી રહ્યા છે. અમદાવાદ શહેરમાં પણ મોટા પાયે રાજ્યકક્ષાના યોગ દિવસની ઉજવણી થવાની છે ત્યારે શહેરના બાગ-બગીચા, ખુલ્લાં મેદાનો, શાળા-કોલેજો કેટલીક સ્વૈચ્છિક સંસ્થાઓ , યોગ ક્લાસિસ ચલાવતા સંચાલકો દ્વારા યોગાભ્યાસ પૂરજોશમાં ચાલી રહ્યો છે. પ્રસ્તુત તસવીર અમદાવાદ શહેરની અંજુમને ઇસ્લામ હાઇસ્કૂલની છે જ્યાં આજે સવારે વિદ્યાર્થીનીઓએ મોટી સંખ્યામાં ઉપસ્થિત રહી યોગનો અભ્યાસ કર્યો હતો. વિદ્યાર્થિનીઓએ ભારતના રાષ્ટ્રધ્વજના રંગ અપનાવીને યોગાભ્યાસ કર્યો હતો.